
SØGER  LÆRDOM  VED  LÆSNING  OG  VED  TRO 


NUMiMEH    24 


15.  DECEMBER  1928 


77.   AARGANG 


JOSEPH  SMITH. 

Den  23.  December  1805  fodtes  i  Byen  Sharon,  Windsor 
County  (Amt)  i  Staten  Vermont  af  De  Forenede  Stater  en 
Dreng  som  den  tredie  Son  af  det  fattige,  men  ikke  mindre 
agtværdige  Ægtepar  Joseph  og  Lucy  Mack  Smith.  Han  blev 
givet  det  samme  Navn  som  sin  Fader,  nemlig  Joseph  Smith 
-  et  Navn,  der  senere  skulde  blive  kendt  over  hele  den  civi- 
liserede Verden  »for  godt  ondt«.  Hans  Liv  skulde  blive  rigt 
paa  Begivenheder  af  en  Slags,  Verden  ikke  havde  set  Mage 
lil  i  Aarhundreder,  og  han  skulde  være  set  op  til  af  mange 
som  et  udvalgt  Redskab  i  Herrens  Haand,  medens  endnu  flere 
skulde  hade  og  forfølge  ham  som  en  Bedrager  og  samfunds- 
farlig  Person. 

Da  Joseph  var  10  Aar  gammel,  flyttede  Familien  til  den 
vestlige  Del  af  Staten  New  York,  der  den  Gang  var  et  Vildnis, 
og  de  bosatte  sig  straks  i  en  By  ved  Navn  Palmyra,  men  flyt- 
tede senere  til  en  anden  By  ved  Navn  Manchester,  hvor  de 
ved  ærligt  og  flittigt  Arbejde  søgte  at  skabe  sig  en  taalelig 
Tilværelse  paa  en  Nybyggerfarm,  og  i  denne  Egn  skulde  nogle 

af  die  første  Begivenheder  forme  sig  for  Joseph,  der  skulde;  l'aa 
saa  stor  Betydning  —  ikke  alene  for  ham  selv,  men  for  Tusin- 
der andre.  Joseph  saa  sig  selv,  da  han  var  omkring  14  Aar 
gammel,  kastet  ind  i  en  religiøs  Bevægelse  der  paa  Egnen,  og 
som  var  paabegyndt  af  forskellige  religiose  Sekter  med  del 
Formaal  at  vække  Folket  til  mere  Religiøsitet.  Han  fik  ved 
denne  Lejlighed  Øjnene  aabnede  for  den  store  Uenighed,  der 
eksisterede  indenfor  disse  forskellige  Sekter,  og  det  undrede 
ham  meget,  at  dette  kunde  være  Tilfældet,  da  de  alle  paa- 
beraabte  sig  at  tjene  Gud.  Dette  bragte  Forvirring  og  Usik- 
kerhed til  hans  stærkt  bevægede  Sind,  og  han  søgte  i  Alvor- 
lighed gennem  Skriften  at  komme  til  Klarhed  over,  hvilken 
Maade  var  den  rette  at  tjene  Gud,  og  under  denne  Sogen  var 
det,  at  han  en  Dag  læste  fra  Jakobs  Brev,  1.  Kapitel  og  femte 
Versom:  »Dersom  nogen  af  eder  fattes  Visdom,  han  bede  til 
Gud,  som  giver  alle  gerne  og  bebrejder  ikke,  saa  skal  det 
gives  ham.« 

Dette  Skriftsted  syntes  at  tale  stærkt  til  ham,  og  han  havde 
ikke  Ro  paa  sig,  indtil  han  havde  forsøgt  paa  at  bede  til  Gud 
om  den  Visdom,  han  syntes  at  mangle,  og  gik  da  en  lidlig 
Foraarsmorgen  ud  i  en  lille  Lund  udenfor  Byen  for  at  bede 
til  Gud.  Dette  var  det  første  Skridt  til  de  mange  Begiven- 
heder, der  fulgte  efter,  thi  som  Svar  paa  sin  Bøn  fortæller 
han  os,  at  Gud,  den  evige  Fader  og  hans  Søn  Jesus  Kristus 
aahenbarede  sig  for  ham  og  som  Svar  paa  hans  Forespørgsel 
fortalte  ham,  at  ingen  af  de  religiøse  Sekter  og  Partier  var 
rigtige;  de  var  en  Vederstyggelighed  for  Guds  Aasyn,  og  at 
»de  drage  nær  til  mig  med  Læberne,  men  deres  Hjerter  ere 
langt  fra  mig«,  og  at  han  ikke  skulde  slutte  sig  til  nogen  af 
disse. 

Da  Joseph  kom  hjem,  og  det  rygtedes  omkring,  hvad  han 
havde  set  og  hørt,  begyndte  Begivenhederne  at  ske  hurtigt. 
Mange  af  hans  tidligere  Venner  vendte  ham  Ryggen  og  haa- 
nede  og  lattiggjorde  ham  paa  Grund  af  hans  Paastande:  men 
trods  alt  stod  han  ved  sin  Paastand  at  have  set  et  Syn;  men 
Forfølgelserne  vedblev  mod  ham,  og  da  han  tre  Aar  senere 

modtog  endnu  en  Aabenbaring  gennem  Englen  Moroni,  der 
fortalte  ham  om  de  gamle  Optegnelser,  der  laa  hengemt  i  en 
Høj  nær  ved  Byen,  som  Joseph  skulde  faa  i  Hænde  og  over- 
sætte samt  give  til  Verden  som  et  nyt  Vidnesbyrd  til  denne, 
at  Gud  lever,  saa  tog  Forfølgelsen  fat  for  Alvor  og  vedblev  til 
hans  sidste  Stund.  Joseph  Smith  fik  disse  Optegnelser,  og  for- 
medelst Guds  Inspiration  oversatte  han  dem,  og  de  blev  ud- 
givet i  Aaret  1830  under  Navnet  Mormons  Bog. 

Joseph  Smith  modtog  ved  Aabenbaring  det  hellige  Præste- 
dømme, der  gav  ham  og  andre  Fuldmagt  til  at  handle  i  Her- 
rens Navn  paa  Jorden  samt  at  oprette  og  organisere  Jesu 
Kristi  sande  Kirke  paa  Jorden.  Mange  Tusinde  af  ærlige  og 
oprigtige  Mænd  og  Kvinder  modtog  hans  Vidnesbyrd  og  saa 
op  til  ham  som  en  Profet,  Herren  udvalgte  i  de  sidste  Dage 
til  at  udføre  et  stort  og  vidunderligt  Arbejde.  Aldrig  trættedes 
han  af  den  Gerning,  der  nu  paahvilede  ham,  og  han  var  tro 
til  sit  Kald,  tro  til  sin  Gud  og  til  dem,  der  fulgte  ham.  Sine 
Forfølgeres  Had  maatte  han  føle  ved  mange  Lejligheder,  og 
Kirkens  Hovedkvarter  maatte  flyttes  fra  Sted  til  Sted  paa 
Grund  af  den  stærke  Forfølgelse,  og  hans  Hjerte  blødte 
mange  Gange  ved  Tanken  om  den  Trængsel,  hans  Trosfæller 
var  udsatte  for  paa  Grund  af  deres  Overbevisning,  og  da  han 
en  Gang  var  bleven  fængslet  af  sine  Fjender,  hændte  det,  at 
hans  Tanker  kom  til  Udbrud  i  følgende  Ord:  »O,  Gud!  hvor 
er  du?  Og  hvor  er  Paulunet,  der  dækker  dit  Gemmested? 
Hvor  længe  skal  din  Haand  holdes  tilbage,  og  dit  Øje,  ja  dit 
rene  Øje,  skue  ned  fra  de  evige  Høje  paa  den  Uret,  der  veder- 
fares dit  Folk  og  dine  Tjenere,  og  dine  Øren  gennemtrænges 
af  deres  Angstraab?  Ja,  o  Herre,  hvor  længe  skulle  de  lide 
disse  Forurettelser  og  ulovlige  Undertrykkelser,  for  dit  Hjerte 
skal  forbarmes  over  dem,  og  dit  Indre  røres  med  Medliden- 
hed for  dem?«  (Pag.  Bog  121:  1—3). 

Den  27.  Juni  1844  fuldførte  Joseph  Smiths  Fjender,  hvad 
de  længe  havde  forsøgt,  at  dræbe  ham;  han  faldt  som  en 
Martyr  og  beseglede  sit  Vidnesbyrd  med  sit  Blod.  Aldrig 
havde  han  benægtet  Rigtigheden  af  sin  Paastand  —  til  sit 

sidste  bar  han  Vidnesbyrd  om,  at  Gud  havde  gennem  ham  talt 
til  Jorden  og  brugt  ham  som  et  Redskab  til  at  genoprette  sin 
sande  Kirke.  Og  med  hans  Vidnesbyrd  staar  og  falder  denne 
Kirke.  Hvis  det  ikke  er  i  Overensstemmelse  med  Sandheden, 
da  er  denne  Kirke  intet  mere  end  en  menneskelig  Institution; 
men  er  hans  Paastand  sand,  da  har  vi  Aarsagen  til  den  fæno- 
menale Styrke  og  voksende  Magt  af  denne  Kirke.  Omstændig- 
hederne ved  Joseph  Smiths  guddommelige  Kaldelse,  og  den 
storslaaede  Udvikling  denne  Nutidens  Profets  Virksomhed 
udfoldede  samt  Opfyldelsen  af  mange  af  de  herlige  Profetier 
ytret  af  fordums  Profeter  og  omtalt  i  Bibelen,  vil  endnu  blive 
antaget  som  Beviser  paa  hans  Guddommelighed. 

Alle  Sidste  Dages  Hellige  anerkender  Joseph  Smith  som  en 
Profet,  med  hvem  Herren  talte  Ansigt  til  Ansigt,  og  har  i 
deres  Hjerter  et  urokkeligt  Vidnesbyrd  om,  at  det  Værk,  han 
paabegyndte,  er  guddommeligt,  og  med  Ærbødighed  og  Tak- 
nemmelighed vil  vi  erindre  ham  paa  hans  Fødselsdag  den 
23.  December  og  takke  Herren,  fordi  han  oprejste  denne 
Mand  paa  en  Tid,  da  et  aandeligt  Morke  indhyllede  Jorden, 
og  at  han  var  stærk  og  stor  nok  til  at  udføre  sin  Mission  paa 
trods  af  den  stærke  Modstand,  han  mødte;  og  vi  føler  med 
vort  Hjertes  dybeste  Overbevisning  at  udbryde  med  Poeten: 

Priser  Profeten,  som  skued'  Jehovah, 
Jesus  har  salvet  den  herlige  Seer. 
Aabnet  blev  Tidernes  Fyldes  Husholdning. 
Det,  som  var  talet,  paa  Jorden  nu  sker. 

Ph.  J. 


VÆRDIG  TRÆNGENDE. 

(Albert  R.  Lyman,  »Improvement  Era«.) 

Evangeliet  i  dets  Fylde  er  en  fuldkommen  og  fuldstændig 
Plan  for  Menneskets  Frelse  —  fuldstændig  Frelse  —  der  frel- 
ser os  timeligt  saa  vel  som  aandeligt.  Saaledes  sørger  Kirken 
for  de  Fattige  og  Trængende;  dette  er  i  det  mindste  Mesterens 

Hensigt,  men  »hvert  Rige  er  givet  en  Lov,  og  hver  Lov  har 
ogsaa  visse  Grænser  og  Betingelser«.  En  Betingelse  angaaende 
de  Fattiges  timelige  Frelse  er,  at  Tiende  og  andre  Gaver  be- 
tales til  Kirken,  saa  den  maa  være  i  Stand  til  at  opfylde  denne 
Pligt.  En  anden  Betingelse  er,  at  disse  Fattige  er  værdige  at 
hjælpe  fra  denne  Kilde  ved  selv  at  have  støttet  Kirken  i  det 
mindste  til  en  saadan  Grad,  at  det  vil  retfærdiggøre  deres 
Anerkendelse  som  Medlemmer  af  samme.  Og  dette  er  ikke  alt, 
thi  at  give  i  Flæng  er  ofte  ligesaa  demoraliserende  som  uden 
videre  at  afslaa  at  give.  I  Stedet  for  at  give  kontante  Gaver  til 
Trængende  er  det  mere  ønskeligt,  hvor  det  kan  lade  sig  gøre, 
at  give  dem  Arbejde.  Dette  sparer  dem  for  den  Ydmygelse  at 
tilsidesætte  en  virkelig  nødvendig  Stolthedsfølelse  ved  ærligt 
Arbejde  og  i  deres  eget  Ansigts  Sved  at  skaffe  det  daglige 
Brød.  I  mange  Tilfælde  er  det  ogsaa  nødvendigt  og  passende 
at  give  Raad  og  Vejledning  i  deres  Affærer,  saa  at  Ulykken, 
der  har  bragt  dem  til  at  mangle,  i  Fremtiden  kan  afværges. 
Til  Tider  er  denne  Vejledning  behøvet  mere  end  nogen  anden 
Slags  Hjælp. 

Der  er  Mennesker,  som  dristigt  gør  Krav  paa  Kirkens 
Hjalp,  og  som  modtager  den  som  en  Selvfølge  uden  nogen 
som  helst  Paaskønnelse;  men  oftere  forhindrer  en  naturlig 
Stolthed  dem  fra  at  lade  deres  Nød  blive  opdaget.  Det  er  nød- 
vendigt for  Biskoppen  og  hans  Repræsentanter  i  Wardet  at 
udfinde,  hvorledes  der  er  sørget  for  deres  Medlemmer,  og  om 
Hjælp  skulde  tilbydes  dem. 


MUSIKALSKE  OFRE. 

Nedenstaaende  findes  i  et  af  Kirken  publiceret  Blad  »Music 
Bulletin«. 

OFRE. 

De  følgende  Spørgsmaal  er  forelagt  Kirkens  Musikere  — 
særlig  dem,  der  leder  Musikken  i  vore  Sakramentsmøder. 
Løsningen  af  disse  vil  paapege  Grunden  til  en  stor  Del  af  den 

Sukces  eller  Mangel  dierpaa  i  de  Wards  (Grene),  hvor  de  fun- 
gerer: 

Har  Musik,  som  det  nu  er  praktiseret,  en  fremskudt  Plads 
i  vore  Moder? 

Er  det  en  nødvendig  Del  af  Møderne? 

Har  Herren  nogensinde  retfærdiggjort,  at  en  saadan  Betyd- 
ning knyttes  til  den? 

Har  den  en  Plads,  der  er  lige  saa  vigtig  som  Bonnen? 

Har  vi  nogen  Forsikring  om,  at  Gud  vil  anerkende  den  og 
antage  den  Andagt,  der  forsøges  gennem  den? 

Nogle  anser  den  som  et  Offer  ligestillet  med  el  hvilket  som 
helst  andet  Andagts-Offer.  Er  denne  Opfattelse  overensstem- 
mende med  din? 

Hvis  saa,  er  du  da  sikker  paa,  at  DIT  Offer  er  af  en  saadan 
Beskaffenhed,  at  det  vil  behage  og  være  antageligt  for  Gud? 

Vil  du  nu  fortsætte  med  at  læse,  medens  nogle  Skriftsteder 
bliver  lagt  foran  dig? 

HVIS  SAA  — 
En  Søn  skal  ære  Faderen  og  en  Tjener  sin  Herre;  dersom 
jeg  da  er  Fader,  hvor  er  da  min  Ære?  og  er  jeg  Herre,  hvor 
er  Frygten  for  mig?  siger  den  Herre  Zebaoth  til  eder,  I 
Præster,  som  foragte  mit  Navn,  og  dog  sige:  hvormed  have  vj 
foragtet  dit  Navn?  I,  som  fremføre  besmittet  Brød  paa  mit 
Alter,  og  dog  sige:  hvormed  besmitte  vi  dig?  Dermed,  at  I 
sige:  Herrens  Bord  er  foragteligt.  Og  naar  I  fremføre  noget 
blindt  til  at  ofres,  se  I  intet  ondt  deri;  og  naar  I  fremfore 
noget  halt  eller  sygt,  se  I  intet  ondt  deri;  bring  dog  din 
Landshøvding  det!  mon  han  vil  finde  Behag  i  dig  eller  være 
dig  naadig?  siger  den  Herre  Zebaoth.  Og  nu,  beder  dog  yd- 
mygt for  Guds  Ansigt,  at  han  vil  forbarme  sig  over  os!  —  af 
eders  Haand  er  dette  begaaet,  —  mon  han  for  eders  Skyld  vil 
være  naadig?  siger  den  Herre  Zebaoth.  Gid  der  dog  var  een 
iblandt  eder,  som  vilde  tillukke  Dørene,  at  I  ikke  skulde  op- 
tænde Ild  paa  mit  Alter  forgæves?  jeg  har  ingen  Lyst  til  eder, 


375 

siger  den  Herre  Zebaoth,  og  har  ikke  Behag  i  Offergaver  af 
eders  Haand.  Thi  fra  Solens  Opgang  og  indtil  dens  Nedgang 
er  mit  Navn  stort  iblandt  Hedningerne,  og  paa  hvert  Sted 
bliver  der  ofret  Røgelse,  bliver  der  frembaaret  for  mit  Navn 
og  det  rene  Offergaver;  thi  stort  er  mit  Navn  iblandt  Hednin- 
gerne, siger  den  Herre  Zebaoth.  Men  I  vanhellige  det,  idet  I 
siger:  Herrens  Bord,  det  er  besmittet,  og  hvad  angaar  det,  som 
ydes  dertil,  at  Maden  derpaa  er  foragtelig.  Og  I  sige:  se,  hvil- 
ken Møje!  og  I  blæse  ad  det,  siger  den  Herre  Zebaoth,  og  I 
fremføre,  hvad  der  er  røvet,  og  det  halte  og  det  syge,  ja,  frem- 
føre det  som  Offergave;  skulde  jeg  have  Behag  i  saadant  af 
eders  Haand?  siger  Herren.  Og  forbandet  er  den,  som  be- 
drager mig,  naar  han  dog  har  en  Han  i  sin  Hjord,  og  den, 
som  gor  Lotte  og  ofrer  noget  beskadiget  til  Herren;  thi  jeg 
er  en  stor  Konge,  siger  den  Herre  Zebaoth,  og  mit  Navn  er 
forfærdeligt  iblandt  Hedningerne.  (Malakias  1.  Kapitel). 

Er  vi  sikre  paa,  at  vort  musikalske  Offer  er  pletfrit  i  Ud- 
valg, indhold,  Forberedelse  og  Udovelse,  og  at  det  er  saaledes, 
at  det  ikke  maa  komme  under  Herrens  Fordømmelse,  som 
han  har  ovenfor  udtalt  gennem  sin  Profet  Malakias? 


DEN  DANSKE  MISSION. 

ANKOMST  AF  MISSIONÆRER. 
Ældsterne  Frederick  Lynn  Michelsen  fra  Salt  Lake  City, 
Paul  Little  Pehrson  fra  Magna  og  Grant  Lund  Petersen  fra 
Ephraim,  Utah,  ankom  til  Kobenhavn  den  23.  November  via 
Southampton,  England,  med  S/S  »Leviathan«.  Vi  onsker  disse 
Brodre  velkommen  til  Missionsmarken. 

BESKIKKELSE. 
Fredrick  Lynn  Michelsen  er  beskikket  til  at  virke  i  Aal- 
borg, Paul  Little  Pehrson  og  Grant  Lund  Petersen  til  at  virke 
i  Aarhus  Distrikt. 

GLÆDELIG  JUL! 

Idel  Julen  nærmer  sig,  gaar  vore  Tanker  tilbage  til  den 
uforglemmelige  Nat  i  Judæa,  da  Hyrderne  laa  ude  paa  Mar- 
ken og  holdt  Vagt  over  deres  Hjord,  og  se  en  Herrens  Engel 
stod  for  dem  og  sagde:  »Frygter  ikke;  thi  se  jeg  forkynder 
Eder  en  stor  Glæde,  som  vederfares  alt  Folket.  Thi  Eder  er 
i  Dag  en  Frelser  født,  som  er  den  Herre  Kristus  i  Davids  Stad. 
Og  det  skal  være  Eder  et  Tegn,  I  skulle  linde  et  Barn  svøbt, 
liggende  i  en  Krybbe.«  Og  straks  var  med  Englen  en  him- 
melsk Hærskares  Mangfoldighed,  som  lovede  Gud  og  sagde: 
»Ære  være  Gud  i  det  Højeste  og  Fred  paa  Jorden,  og  i  Men- 
nesker en  Velbehagelighed.« 

Lad  os  som  Medlemmer  af  Jesu  Kristi  Kirke  bøje  vore  Ho- 
veder i  dyb  Ærbødighed  og  Taknemmelighed  til  vor  him- 
melske Fader  for  denne  store  og  vigtige  Tildragelse,  den 
største,  som  er  nedskrevet  i  Historien.  Takke,  fordi  han  sendte 
sin  Søn  Jesus  Kristus  med  Frelsningsplanen,  som  vi  er  del- 
agtige i. 

Paa  den  Danske  Missions  Vegne  ønsker  vi  alle  Missionæ- 
rerne, Medlemmerne  af  Kirken,  vore  Venner  og  alle  »Stjer- 
nen« s  Læsere  en  rigtig  glædelig  og  velsignet  Jul. 

Joseph  L.  Petersen, 
Missionspræsident. 

AALBORG  GREN. 
Den  Kvindelige  Hjælpeforening  i  Grenen  havde  Torsdag 
den  29.  November  arrangeret  en  festlig  Sammenkomst  lil  Ære 
for  de  ældre  Medlemmer  og  ligeledes  for  at  festligholde  den 
amerikanske  Helligdag  »Taksigelsesdagen«.  Der  blev  serveret 
Forfriskninger  af  forskellig  Slags,  og  alle  de  Tilstedeværende 
syntes  at  have  en  udmærket  Tid  tilsammen. 

KØBENHAVNS  GRENS  SØNDAGSSKOLE 

gav  en  Aftenunderholdning  Onsdag  den  5.  December  paa  den 
store  Sal  i  Korsgade  11  til  Fordel  for  Skolens  Juletræ.  Et 
stort  og  interessant  Program  blev  i  Aftenens  Lob  udført  af 

Søndagsskolens  Elever  samt  af  Sangkoret,  der  gav  flere  vel 
udførte  Numre.  Aftenens  da  capo  Nummer  blev  udfort  af  Frk. 
Wanda  Møller,  der,  efter  at  have  spillet  med  Følelse  og  For- 
staaelse  to  Pianosoloer  »Fantasi  over  Dejlig  er  Jorden«  og 
»Tinsoldaternes  Vagtparade«,  maatte  efter  Publikums  ind- 
trængende Bifald  spille  sidstnævnte  Stykke  endnu  en  Gang. 
Efter  Programmets  Afslutning  blev  adskillige  Genstande  bort- 
solgt ved  Auktion.  Aftenen  var  en  Sukces  baade  finansielt 
og  til  de  ca.  200  Tilstedeværendes  Tilfredshed.  p/j   j 


DEN  NORSKE  MISSION. 

ANKOMST  OG  BESKIKKELSE. 
Ældste   Clarence  Allen  Bergersen  ankom  til  Oslo  den  24. 
November  og  er  beskikket  til  at  arbejde  i  Oslo  Gren. 

AFLØSNING. 
Ældlste  Alonzo  Andersen  er  hæderlig  aflost  fra  sin  Mission 
med  Tilladelse  til  at  rejse  hjem.  Han  har  virket  som  Mis- 
sionens Sekretær,  Præsident  for  Trondhjems  Distrikt  og  For- 
stander for  Oslo  Gren.  Lorenzo  W.  Anderson, 

Missionspræsident. 


EFTERAARSKONFERENCEN  I  OSLO 
den  28.  Oktober  1928. 

Søndagsskolekonferencen  aabnedes  Kl.  IOV2  under  Præ- 
sidium af  Missionspræsident  Lorenzo  W.  Anderson  med  at 
synge  »I  vort  elskte  Deseret«.  Bøn,  Br.  Nils  Olsen,  Drammens 
Gren.  Sang,  »Lovpriser  vor  Frelser«.  Nadveren  blev  admini- 
streret af  Brodrene  Einar  A.  Strand  og  Karl  M.  Hagberg  og 
uddelt  ved  Diakonerne  Johny  Johansen,  Ru  Ion  Arveseth, 
Erling  Johansen,  Bjarna  Friis  og  Lorenzo  W.  Anderson  jun. 

Søndagsskolens  Forstander  Eyolf  Arveseth  redegjorde  for 
Søndagsskolens  Virksomhed  i  det  forløbne  Halvaar.  Korlektie 
ved  anden  Raadgiver  Paulus  Edvartsen.  Søndagsskolens  Pro- 
gram blev  ledet  ved  forste  Raadgiver  Valdemar  Sørensen. 
Det  var  meget  interessant  at  hore  Børnenes  Svar  paa  de  frem- 
satte Sporgsmaal  tilligemed  de  forskellige  Musiknumre  og 
Deklamationer,  der  blev  udført.  Fjerde  Klasse  blev  repræ- 
senteret ved  Str.  Haldur  Jensen  og  Theologisk  Klasse  ved 
Georgine  Larsen.  Missionspræsident  Lorenzo  W.  Anderson 
stillede  en  Del  Sporgsmaal  med  Hensyn  til  Jesu  Liv,  der  blev 
besvaret  af  Skolens  Elever.  Takkede  endvidere  for  det  gode 
Arbejde,  der  var  bleven  udfort.  Mødet  sluttedes  med  al  synge 
»Kastes  du  paa  Bolgen«.  Bon,  Hilmar  Simonsen.  Tilstede 
250.  Søskende  fra  Drammen  kom  i  to  Rutebiler. 

Oslo  Grens  Konference  aabnedes  Kl.  2  Eftermiddag  under 
Ledelse  af  Forstander  Alonzo  Anderson  med  Sangen  »Vi  gla- 
des og  frydes«.  Bøn,  Br.  Ingvald  Johansen.  Sang,  »I  Østen 
stiger  Solen  op«.  Præsident  Lorenzo  W.  Anderson  omtalte 
Nadverens  Betydning,  hvorefter  denne  blev  administreret  af 
Brødrene  Henrik  P.  Porsbøll  og  Karl  M.  Hagherg.  Forstander 
Alonzo  Anderson  bød  velkommen,  hvorefter  de  forskellige 
Organisationer  aflagde  Rapporter  som  følger:  Kvindelig 
Hjælpeforening,  Str.  Mina  Kristiansen;  Søndagsskolen,  Eyolf 
Arveseth;  Ungdomsforeningen,  Karl  Karlstrøm;  Sangkoret, 
Eyolf  Arveseth;  Skrifteforeningen,  Emil  Haagensen.  Forstan- 
der Alonzo  Anderson  omtalte  Præstedømmet  og  Kredslærer- 
arbejdet, der  ikke  var  helt  tilfredsstillende.  Til  Afveksling 
Sangen  »Fader  vor  paa  Himlens  Trone«.  Str.  Olive  Anderson 
omtalte  en  Del  Forandringer  med  Hensyn  til  den  Kvindelige 
Hjælpeforenings  Arbejde,  og  at  der  burde  afholdes  en  Kvinde- 
lig Hjælpeforenings  Konference  hvert  Aar  i  de  forskellige 
Grene  i  Missionen.  Missionspræsident  Lorenzo  W.  Anderson 
omtalte  Br.  Karl  M.  Hagbergs  Historie  om  den  Norske  Mis- 
sion samt  oplyste,  at  denne  vilde  udkomme  i  December  Maa- 
ned.  Anbefalede,  at  Martinus  Petersen,  84  x\ar  gi.,  og  Karelius 

Hansen  Tomterud,  76  Aar  gi.,  fra  Odal  blev  ordinerede  til 
.Eldster,  hvilket  blev  vedtaget.  Paamindede  derefter  Søskende 
om  at  lægge  alle  Smaating  til  Side  og  virke  for  Herrens  Sags 
Fremme;  thi  Guds  Aand  vedbliver  ikke  at  trættes  med  Men- 
neskene. Henvendte  sig  til  Søskende  om  at  gaa  i  Bøn  til  Her- 
ren, at  flere  Missionærer  maatte  blive  sendte  til  den  Norske 
Mission.  Foreslog  derefter  Br.  Alonzo  Anderson  som  Forstan- 
der over  Oslo  Gren  med  Thorvald  Karlsen  og  Glarense  H. 
Johansen  som  henholdsvis  første  og  anden  Raadgivere  og 
Anton  Jensen  som  Grensskriver.  Enstemmigt  vedtaget.  For- 
stander Alonzo  Anderson  foreslog  derefter  de  forskellige  Funk- 
tionærer i  Grenen  til  Opholdelse,  hvilket  blev  vedtaget.  Str. 
Hjørdis  Gebhardt  blev  lost  fra  »Bikube«-Arbejdet.  Modet  slut- 
tedes med  Salmen  »Blæs  sagte,  I  Storme,  fra  iskolde  Nord«. 
Bon,  Thorvald  Karlsen. 

Distriktskonference  blev  afholdt  Søndag  Aften  Kl.  7  under 
Ledelse  af  Missionspræsident  Lorenzo  W.  Anderson.  Modet 
aabnedes  med  Salmen  »Hosianna«.  Bon,  Henrik  P.  Porsboll, 
Salme,  »Mester,  se  Uvejret  truer«.  Præsident  Lorenzo  W.  An- 
derson foreslog  Kirkens  og  Missionens  Autoriteter  til  Ophol- 
delse i  de  Helliges  Tro  og  Bønner.  Enstemmigt  vedtaget. 
Stykket  »Søndagen  og  Hjemmet«  blev  oplæst  og  vedtaget  som 
Herrens  Villie  til  os.  Et  Forslag  om,  at  Brødrene,  der  holder 
Præstedømmet,  opfylder  deres  Pligter  og  lever  et  rent  og 
eksemplarisk  Liv,  blev  vedtaget.  Til  Afveksling  blev  Sangen 
»Paa  ukendt  Kyst  og  Vang«  afsunget.  Diakonerne  Charles 
Ericksen,  Lorenzo  W.  Anderson  jun.,  Kaare  Siem,  Arne  Erick- 
sen  og  Olaf  Kristensen  blev  af  Præs.  Anderson  dekoreret  med 
Spejdernaalen.  Missionær  George  N.  Anderson  gav  en  Del 
Oplysninger  om  Spejderbevægelsen;  Missionær  Glarence  H. 
Johansen  om  »M«-Mænds  Arbejde  og  Hensigten  med  disse 
Organisationer.  Søstrene  Marie  Anderson  og  Alphild  Petter- 
sen omtalte  »Bikube«-Arbejdet.  Til  Afveksling  en  Sang  af 
U.  U.  F.  Br.  Nils  Olsen,  Drammen  Gren,  udtalte,  at  det,  de 
havde  set,  var   noget  nyt;  men   var  sikker  paa,   at  Herrens 

Tjenere  var  inspirerede  af  Guds  Aand,  og  at  intet  blev  udført 
uden  ved  Guds  Aabenbaring  og  Inspiration.  Omtalte  Joseph 
Smiths  Mission,  ved  hvem  Sandheden  var  kommen  til  Jorden 
igen.  Koret  sang  til  Slut  »Lad  ej  dit  Hjerte  tvivle«.  Bøn,  Frida 
Gebhardt.  Tilstede  424.  Anton  jenserit 

Grensskriver. 


SÆT  DIT  HUS  I  ORDEN. 

Det  er  af  fundamental  Betydning,  at  Orden  er  et  frem- 
herskende Princip  indenfor  vore  Hjem,  dersom  vi  der  forven- 
ter at  finde  det  Sted,  som  vi  elsker  over  alle  Ting  her  paa 
Jorden,  det  Sted,  som  kan  kaldes  et  Hjem  i  Ordets  fulde  Be- 
tydning, Thi  intet  er  saa  nedbrydende  og  ødelæggende  for  et 
Hjem  som  Uorden,  og  det  har  været  Aarsag  til  manges  Ruin  og 
Oplosning.  Orden  er  en  Dyd,  som  ikke  kan  skattes  nok  og 
burde  praktiseres  i  ethvert  Hjem  blandt  de  Sidste  Dages  Hel- 
lige, lad  det  være  saa  fattigt,  som  man  overhovedet  kan  tænke 
sig,  er  der  Orden  tilhuse,  vil  man  uvilkaarlig  føle  dens  Ind- 
flydelse i  det  Øjeblik,  man  træder  over  Tærskelen  i  et  saa- 
dant  Hjem.  En  helt  anden  Aand  gør  sig  gældende  blandt  Fa- 
miliens Medlemmer,  og  disse  ser  helt  anderledes  lyst  og  op- 
timistisk paa  Tilværelsen,  end  i  Hjem,  hvor  Selvopgivelse  og 
Uorden  regerer. 

Det  er  ogsaa  en  Kendsgerning,  at  et  Hjem,  som  praktiserer 
og  haandhæver  Ordensprincipet  i  timelige  Ting,  som  Regel 
ogsaa  altid  har  Orden  i  de  aandelige.  Og  hvilken  Fordel  og 
Betydning  dette  kan  have,  er  let  at  indse,  thi  dets  Medlemmer 
vil  altid  hore  til  de  foretrukne  i  alle  Livets  Forhold,  idet  de 
nemlig  opfylder  en  Del  af  den  Lov,  som  betinger  Fremgang. 

Og  fremad  maa  vi. 

Men  vil  vi  have  Fremgang,  maa  vi  organisere  vore  Hjem 
paa  en  saadan  Maade,  at  Orden  faar  en  fremtrædende  Plads 
i  vort  daglige  Liv,  i  stort  som  i  smaat,  i  timeligt  som  aande- 
ligt. 

I  et  Hjem,  hvor  sand  Religion  praktiseres,  kan  Uorden  over- 
hovedet ikke  trives,  thi  de  er  to  diametrale  Modsætninger. 
Men  Uorden  har  en  tro  Følgesvend,  som  hedder  Ligegyldig- 
hed, og  den  skal  man  tage  sig  i  Agt  for. 

Tag  Afstand  fra  al  Bagtalelse,  og  kan  du  ikke  sige  noget 
godt  om  din  Næste,  saa  lad  hellere  være  at  sige  noget. 

I  et  Hjem,  hvor  Orden  i  alle  Ting  er  tilstede,  finder  man 
ogsaa  et  vist  indbyrdes  Tillidsforhold  praktiseret  blandt  Fa- 
miliens Medlemmer,  man  stoler  paa  hinanden,  agter  og  re- 
spekterer hinanden  og  omgaas  aldrig  letsindig  med  Sand- 
heden. Et  saadan  Hjem  lever  heller  ikke  over  Evne,  men  sør- 
ger altid  for,  at  der  er  et  vist  Forhold  mellem  Indtægt  og  Ud- 
gift, og  det  vil  til  enhver  Tid  erindre,  hvor  nødvendigt  det  er, 
at  enhver  faar  sit. 

Er  der  Børn  i  Hjemmet,  hører  det  til  god  Orden  at  lære 
dem  fra  ganske  smaa  at  elske  Gud  over  alle  Ting  og  deres 
Næste  som  dem  selv.  Det  giver,  rigtigt  praktiseret,  et  godt 
Fond  af  Modstandskraft,  som  i  hoj  Grad  kan  være  nødvendigt 
i  Opvæksten.  De  maa  lære  at  helligholde  Sabbaten  og  aldrig 
undlade  at  besoge  Søndagsskolen. 

Sidste  Dages  Hellige,  som  mener  at  praktisere  Orden  i  deres 
Hjem,  bør  ikke  tillade  nogen  af  Familiens  Medlemmer  om 
Morgenen  at  gaa  til  Skole  eller  begynde  Dagens  Gerning,  før 
man  har  været  samlet  til  Bøn.  Ligeledes  naar  man  samles  ved 
Maaltiderne  da  at  lade  Familiens  Medlemmer  skiftevis  holde 
Bordbøn,  forinden  Maaltidet  paabegyndes.  Og  naar  Dagen  er 
tilende  nøje  overholde,  at  alle  samles  til  Bøn,  forinden  nogen 
begiver  sig  til  Ro. 

Vi  bør  værne  om  de  Unge  og  i  alle  Henseender  vise  dem  et 
godt  Eksempel.  Giv  dem  ikke  Løfter,  som  du  ikke  vil  holde, 
det  svækker  Tilliden.  Lær  dem  saa  tidligt  som  muligt  Betyd- 
ningen af  at  praktisere  Visdomsordet,  altid  være  punktlige  og 
altid  være  tilstede  ved  Møderne. 

Det  burde  være  indlysende  for  enhver,  at  hvis  disse  Ting 
efterkommes  og  overholdes,  vil  det  være  til  uvurderlig  Gavn, 

ikke  alene  for  det  enkelte  Individ,  men  for  Familien,  ja  fol- 
det hele  Samfund.  Del  vil  rejse  op  en  Slægt,  der  under  alle 
Forhold  vil  være  en  Pryd  for  det  Land,  de  lever  i.  Og  det  er 
vor  Pligt,  del  er  hvad  Jesu  Kristi  Evangelium  lærer  os. 

Th.  Bregentoft. 


EN   PAAMINDELSE. 

(Ben  Webster,  Varteg,  Wales,  i  »Millenial  Star«.) 

Det  er  udregnet,  at  Jorden  er  befolket  med  omkring  et  Hun- 
drede Tusind  Millioner  Mennesker,  og  at  tre  og  Iredive  Aar 
udgor  en  Generation;  det  folger  deraf,  at  i  den  Tidsperiode 
dør  der  omkring  et  Hundrede  Tusind  Millioner  Mennesker. 
Derfor  bliver  Antallet  af  Mennesker,  der  dør  paa  Jorden  hverl 
Aar  30.000.C00;  hver  Dag  86.400;  hver  Time  3600;  hvert  Minut 
60;  hvert  Sekund  1. 

Denne  Udregning  er  meget  betegnende.  Hvis  Dødeligheden 
er  saa  stor  hvert  Aar  og  endda  hver  Dag,  er  det  da  ikke  mu- 
ligt, at  jeg  selv  snart  gaar  bort.  I  det  mindste  er  det  sikkert, 
at  denne  Overvejelse  leder  mig  til  meget  alvorlige  Betragt- 
ninger: I  dette  Øjeblik  er  et  af  mine  Medmennesker  gaaet 
bort  fra  denne  Verden,  og  inden  en  Time  er  gaaet,  er  mere 
end  3000  Sjæle  gaaet  over  i  Evigheden!  Hvilket  Motiv  til  at 
faa  os  til  at  tænke  ofte  og  alvorligt  paa  Døden.  Og  kan  vi 
ikke  tilføje,  hvilket  Motiv  til  at  opvække  religiøs  Nidkærhed 
—  ikke  alene  til  at  udarbejde  vor  egen  Frelse,  men  andres! 
Hvis  30.000.000  dør  paa  et  Aar,  og  mere  end  20.000.000  af  dem 
ikke  tror  paa  Kristus,  er  det  paa  Tide,  at  vi  vækkes  til  Virk- 
somhed! —  til  at  bruge  alle  passende  Midler,  hvorved  det  evige 
Livs  Ord  kan  blive  udsendt  til  alle. 

Læsere!  Hvad  gør  du  for  at  naa  dette  Maal?  Hvis  intet, 
begynd  i  Dag.  Hvis  noget,  fordobbel  din  Nidkærhed.  Husk, 
60  dor  hvert  Minut  —  3600  hver  Time  —  86.000  hver  Dag.  Er 
der  nogen  Tid  til  Bagateller. 

KUN  ÉN  MAADE. 

Der  er  kun  en  Maade  at  forstaa  »Mormonismen«  paa  —  og 
det  er  Guds  og  ikke  Menneskets  Maade.  Boger  og  Skoler  kan 
ikke  give  et  Vidnesbyrd  om  Sandheden.  Dem,  som  rynker 
Næse  af  det  evige  Evangelium  og  giver  det  Øgenavne,  vil 
aldrig  forstaa  det  —  undtagen  de  omvender  sig  og  er  døbte 
og  modtager  den  Helligaand,  hvorved  Guds  Planer  er  aaben- 
baret.  Hvad  Peter  sagde  til  Mængden  i  sin  store  Pinsefest- 
tale er  ligesaaa  sandt  i  Dags,  som  da  det  var  forst  udtalt. 
Evangeliet  forandres  ikke.  Det  er  det  samme  i  Gaar,  i  Dag 
og  for  evigt;  og  hvad  der  var  nødvendigt  til  at  frelse  en  Sjæl 
for  to  Tusind  Aar  siden,  er  ogsaa  nødvendigt  for  at  frelse 
en  nu-  Orson  F.  Whitney. 

JULEAFTEN. 

De  klare  Stjerner,  den  hvide  Sne! 
En  Aftenskonhed  foruden  Lige!  — 
Og  for  en  Gave  fra  Lysets  Rige 
maa  hver  en  Sorrig  og  Vaande  vige 
i  denne  Aften  —  saa  smuk  at  se 
med  klare  Stjerner  og  hviden  Sne. 

Saa  fro  en  Kimen,  saa  lys  en  Sang 
hist  ifra  Kirken,  hvis  Ruder  skinner. 
En  Hymne  stiger  mod  hoje  Tinder. 
Saa  dyb  en  Glæde  vort  Hjerte  vinder. 
Som  Born  vi  føler  os  end  en  Gang 
ved  denne  Kimen,  ved  denne  Sang. 

O,  smykte  Graner,  o,  Barnesmil 

i  hver  en  Vaaning,  er  end  den  ringe!  — 

Smaapoder  frydfuldt  om  Træet  springe, 

det  skønne  Træ,  der  vil  Gaver  bringe.  — 

Al  Vé  har  fjernet  sig  mange  Mil 

fra  disse  Træer  og  Barnesmil! 

O,  Juleminder!  O,  Julefest, 

som  drager  Tusind  fra  rige  Lande 

hjem  til  en  Hytte  ved  lave  Strande, 

-  men  hvor  dog  Hjertet  maa  sælsomt  sande, 
at  her  staar  Freden  det  lifligt  næst  .  .  . 
at  her  er  Julen  dog  allerbedst! 

O,  Juleaften!  O,  søde  Stund! 

Se,  alle  Tanker  bli'r  fredfuldt  stille. 

Se,  alle  Øjne  og  Ord  er  milde. 

Se,  alle  drikker  af  Glædens  Kilde. 

Se,  Smilet  lyser  om  hver  en  Mund.  — 

O,  Juleaften!  O,  søde  Stund! 

Peter  Vejrup. 


NADVERVERS  OG  KORLEKTIE 

for  Januar  1929. 
Nadververs: 

Gud  sendte  sin  Søn,  den  Enbaarne,  til  Jord 

For  os  at  forsone  ved  sin  Naade  stor; 

Thi  han  har  vandret  den  tunge  Gang 

Og  fort  os  fra  Døden  til  Livets  Vang. 

Korlektie: 

Davids  90.  Psalme,  Vers  12: 

»Lær  os  saaledes  at  tælle  vore  Dage,  at  vi  bekomme  Vis- 
dom i  Hjertet«. 

